Τσικίνιο

Ο Φρανσίσκο Λεονέλ Λίμα Σίλβα Μασάντο (πορτογαλικά: Francisco Leonel Lima Silva Machado) (19 Ιουλίου 1995), γνωστός ως Τσικίνιο (Chiquinho), είναι Πορτογάλος επαγγελματίας ποδοσφαιριστής, ο οποίος αγωνίζεται ως επιθετικός μέσος για τον Ολυμπιακό.

 Σταδιοδρομία σε συλλόγους 
Ο Τσικίνιο ολοκλήρωσε τη νεανική σταδιοδρομία του με τη Λεϊσόες ΣΚ. Έκανε το ντεμπούτο του στην πρώτη ομάδα στις 30 Ιουλίου 2014, παίζοντας 62 λεπτά σε μια εντός έδρας νίκη με 3–0 εναντίον της ΚΝ Σάντα Κλάρα, στον πρώτο γύρο του Τάσα ντα Λίγκα. Η πρώτη του συμμετοχή στη Σεγούντα Λίγα πραγματοποιήθηκε στις 27 Αυγούστου, σε μια εντός έδρας ισοπαλία με 1–1 με την ΚΝ Τοντέλα και σημείωσε το πρώτο του γκολ πρωταθλήματος μόλις δύο χρόνια αργότερα, σε μια ήττα με 1–2 από την ΦΚ Πόρτο Β.

Τον Φεβρουάριο του 2017, η Λεϊσόες αποδέχτηκε την προσφορά της ΝΚ Λοκομοτίβα ύψους 200.000 ευρώ και ο Τσικίνιο υπέγραψε συμβόλαιο τριάμισι ετών με τον κροατικό σύλλογο. Ο πρώτος του αγώνας έλαβε χώρα στις 25 Φεβρουαρίου, ως αλλαγή στο δεύτερο ημίχρονο σε μια εντός έδρας νίκη με 2–0 για την Πρβα Λίγκα επί της ΝΚ Όσιγιεκ.

Ο Τσικίνιο εντάχθηκε στην Ακαντέμικα ντε Κοΐμπρα τον Ιούλιο του 2017 ως δανεικός για ένα χρόνο, με επιλογή να γίνει μόνιμη η μετακίνηση, που τελικά συνέβη, μόνο για τον παίκτη να μετακομίσει στην Μπενφίκα με πενταετές συμβόλαιο στις 28 Μαΐου 2018. Στη συνέχεια πουλήθηκε στην Μορειρένσε ΦΚ, με την Μπενφίκα να διατηρεί το 50% των οικονομικών του δικαιωμάτων.

Στις 12 Αυγούστου 2018, ο Τσικίνιο έκανε το ντεμπούτο του στην Πριμέιρα Λίγα, στην εντός έδρας ήττα με 1–3 από την Σπόρτινγκ Λισαβόνας. Πέτυχε συνολικά δέκα γκολ στη μοναδική του σεζόν στην ομάδα.

Ο Τσικίνιο επέστρεψε στην Μπενφίκα την 1η Ιουλίου 2019, υπογράφοντας συμβόλαιο μέχρι το 2024. Στην πρώτη του επίσημη εμφάνιση, εναντίον της Σπόρτινγκ Λισαβόνας στο Σούπερ Καπ Πορτογαλίας στις 4 Αυγούστου, μπήκε ως αλλαγή στο 82ο λεπτό της νίκης με 5-0.

Στις 31 Αυγούστου 2021, ο Τσικίνιο δόθηκε δανεικός στην Μπράγκα, χωρίς επιλογή αγοράς. Τον επόμενο Φεβρουάριο, εντάχθηκε, επίσης ως δανεικός, στην Γκιρεσούνσπορ της Σούπερ Λιγκ Τουρκίας.

Ο Τσικίνιο επέστρεψε στο Στάδιο Ντα Λουζ για τη σεζόν 2022–23, όπου αρχικά ήταν μόνιμα αναπληρωματικός. Ωστόσο, μετά την αναχώρηση του Έντσο Φερνάντες στην Τσέλσι τη χειμερινή μεταγραφική περίοδο, έγινε σημαντικό μέλος της ομάδας, υπό τον προπονητή Ρότζερ Σμιτ, συνεισφέροντας σε 25 παιχνίδια με ένα γκολ στους πρωταθλητές.

Στις 20 Ιανουαρίου 2024, ο Τσικίνιο εντάχθηκε με μεταγραφή στον Ολυμπιακό. Στις 11 Απριλίου του ίδιου έτους, πέτυχε το πρώτο του τέρμα με τα ερυθρόλευκα, σκοράροντας στην εντός έδρας νικηφόρα επικράτηση με 3–2 απέναντι στην Φενέρμπαχτσε, για τα προημιτελικά του Κόνφερενς Λιγκ. Στο τέλος της σεζόν, ο Ολυμπιακός κατέκτησε το Κόνφερενς Λιγκ με τον Τσικίνιο να είναι βασικό μέλος της επιτυχίας. Την επόμενη χρονιά του στον πειραϊκό σύλλογο (2024–25), η ομάδα του κατέκτησε το εγχώριο νταμπλ, με τον ίδιο να συνεισφέρει 8 τέρματα σε 34 συμμετοχές στις δύο εγχώριες διοργανώσεις. Στις 26 Νοεμβρίου 2025, σκόραρε το πρώτο του τέρμα στο Τσάμπιονς Λιγκ, ανοίγοντας το σκορ της εντός έδρας ήττας της ομάδας του με 4–3 από την Ρεάλ Μαδρίτης για την 5η αγωνιστική του League Phase του θεσμού.

 Διακρίσεις 

 Σε συλλόγους 
Μπενφίκα

 Πριμέιρα Λίγα : 2022–23
 Σούπερ Καπ Πορτογαλίας: 2019, 2023
Ολυμπιακός

 ΟΥΕΦΑ Κόνφερενς Λιγκ: 2023–24
 Πρωτάθλημα Ελλάδας: 2024–25
 Κύπελλο Ελλάδας: 2024–25

 Ατομικές 

 Καλύτερη ομάδα της χρονιάς στην Σούπερ Λιγκ: 2023–24
 Παίκτης του μήνα στην Σούπερ Λιγκ: Αύγουστος 2025, Σεπτέμβριος 2025

 Παραπομπές 

 Εξωτερικοί σύνδεσμοι 
 Επίσημο προφίλ στην Μπενφίκα

 Προφίλ στην Πριμέιρα Λίγα (πορτογαλικά)
 Προφίλ στο transfermarkt.com

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Λεϊσόες ΣΚ
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Γκοντομάρ ΣΚ
Κατηγορία:Ποδοσφαιριστές ΝΚ Λοκομοτίβα
Κατηγορία:Ποδοσφαιριστές Πρβα Λίγκα
Κατηγορία:Ξένοι ποδοσφαιριστές στην Κροατία
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Μορειρένσε ΦΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Γκιρεσούνσπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Παίκτες νικητές ΟΥΕΦΑ Κόνφερενς Λιγκ